Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ο οποίος ορίζει το πλαίσιο για τη δημιουργία του ενιαίου ευρωπαϊκού ουρανού

(υποβληθέντα από την Επιτροπή)

2001/0060 (COD)

Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ο οποίος ορίζει το πλαίσιο για τη δημιουργία του ενιαίου ευρωπαϊκού ουρανού

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυσης της Ευρωπαϊκής Κοινότητας και ιδίως το άρθρο 80 παράγραφος 2,

την πρόταση της Επιτροπής [1],

[1] ΕΕ αριθ. C [...] της [...], σελ. [...].

τη γνώμη της Οικονομικής και Κοινωνικής Επιτροπής [2],

[2] ΕΕ αριθ. C [...] της [...], σελ. [...].

τη γνώμη της Επιτροπής των Περιφερειών [3],

[3] ΕΕ αριθ. C [...] της [...], σελ. [...].

αποφασίζοντας σύμφωνα με τη διαδικασία που προβλέπεται στο άρθρο 251 της συνθήκης [4].

[4] ΕΕ αριθ. C [...] της [...], σελ. [...].

Εκτιμώντας τα εξής:

(1) Η υλοποίηση της κοινής πολιτικής μεταφορών απαιτεί ένα αποδοτικό σύστημα αερομεταφορών, το οποίο επιτρέπει την διεξαγωγή, με ασφαλή και τακτικό τρόπο, των υπηρεσιών αερομεταφορών και το οποίο κατά συνέπεια διευκολύνει την ελεύθερη κυκλοφορία αγαθών, προσώπων και υπηρεσιών και διασφαλίζει την κινητικότητα των Ευρωπαίων πολιτών.

(2) Το Ευρωπαϊκό Συμβούλιο κάλεσε την Επιτροπή να υποβάλει τις προτάσεις της όσον αφορά τη διαχείριση του εναέριου χώρου, της εναέριας κυκλοφορίας και της ροής της κυκλοφορίας, με βάση τις εργασίες της Ομάδας Υψηλού Επιπέδου που συστάθηκε από την Επιτροπή. η εν λόγω ομάδα, η οποία αποτελείται από τις πολιτικές και στρατιωτικές αρχές που είναι επιφορτισμένες με την αεροναυτιλία στα κράτη μέλη, υπέβαλε την έκθεσή της τον Νοέμβριο του 2000.

(3) Η καλή λειτουργία του συστήματος αερομεταφορών απαιτεί υπηρεσίες αεροναυτιλίας που να επιτρέπουν τη βέλτιστη χρήση του ευρωπαϊκού εναέριου χώρου και την εκπλήρωση της αποστολής τους όσον αφορά το γενικό οικονομικό συμφέρον, με τήρηση της Συνθήκης.

(4) Η καλή λειτουργία του συστήματος αερομεταφορών απαιτεί επίσης ένα υψηλό ομοιόμορφο επίπεδο ασφαλείας της εναέριας κυκλοφορίας, για την οποία είναι υπεύθυνες οι υπηρεσίες αεροναυτιλίας.

(5) Για όλους αυτούς τους λόγους και προκειμένου να επεκταθεί ο ενιαίος ουρανός σε έναν μεγαλύτερο αριθμό ευρωπαϊκών κρατών, η Κοινότητα οφείλει να θέσει κοινούς στόχους και ένα πρόγραμμα δράσης, κινητοποιώντας τις προσπάθειες της Κοινότητας, των κρατών μελών της, καθώς και των διαφόρων οικονομικών συντελεστών, προκειμένου να υλοποιήσει τον ενιαίο ευρωπαϊκό εναέριο χώρο: τον ενιαίο ουρανό, λαμβάνοντας παράλληλα υπόψη τις εξελίξεις που πραγματοποιούνται σε πανευρωπαϊκό επίπεδο εντός του EUROCONTROL.

(6) Η ανάπτυξη των υπηρεσιών αεροναυτιλίας πρέπει να συμμορφούται με τους γενικούς στόχους ασφάλειας και επιδόσεων, σε συνέπεια με τις αρχές που καθιερώθηκαν από τη Σύμβαση για τη διεθνή πολιτική αεροπορία που υπεγράφη στο Σικάγο, στις 7 Δεκεμβρίου 1944.

(7) Η αυξημένη πολιτικοστρατιωτική συνεργασία, η οποία είναι απαραίτητη για την αποτελεσματική χρήση του εναέριου χώρου, πρέπει να συνεχιστεί εφόσον υπάρχει ανάγκη, χρησιμοποιώντας, στο μέτρο του δυνατού, τα υφιστάμενα πλαίσια συνεργασίας και προσφεύγοντας σε οιοδήποτε μέσο είναι κατάλληλο για κάθε θέμα που αφορά την εναέρια κυκλοφορία και τις υπηρεσίες αεροναυτιλίας για σκοπούς αποκλειστικά στρατιωτικούς.

(8) Κατ'εφαρμογήν της αρχής της επικουρικότητας και της αρχής της αναλογικότητας, όπως αυτές διατυπώνονται στο άρθρο 5 της συνθήκης, οι στόχοι του παρόντος κανονισμού, δηλαδή η καθιέρωση του πλαισίου για την υλοποίηση του ενιαίου ουρανού, δεν μπορούν να επιτευχθούν επαρκώς από τα κράτη μέλη ξεχωριστά και μπορούν επομένως να υλοποιηθούν καλύτερα σε κοινοτικό επίπεδο, δεδομένης της διακρατικής διάστασης της εν λόγω δράσης, διασφαλίζοντας παράλληλα τους τρόπους εφαρμογής που λαμβάνουν υπόψη τις τοπικές ιδιαιτερότητες.

(9) Το κοινοτικό πλαίσιο επιτρέπει την εφαρμογή κοινής ρύθμισης σε ευρωπαϊκή κλίμακα, επιτρέποντας τη βελτιστοποίηση της χρήσης του εναερίου χώρου στο σύνολό του και των επιδόσεων των υπηρεσιών αεροναυτιλίας από τις οποίες εξαρτάται.

(10) Οι εν λόγω κανονιστικές ρυθμίσεις πρέπει να καλύπτουν ταυτόχρονα την οργάνωση και τη χρήση του εναερίου χώρου, καθώς και τις σχετικές διαδικασίες, την παροχή υπηρεσιών αεροναυτιλίας, συμπεριλαμβανομένων των οικονομικών πτυχών, καθώς και τον εξοπλισμό και τα συστήματα για την αεροναυτιλία και επίσης τις σχετικές διαδικασίες.

(11) Η χρήση του εναέριου χώρου πρέπει να οργανώνεται και να διοικείται αποτελεσματικά, με κάθε ασφάλεια, προκειμένου να ικανοποιούνται οι ανάγκες των χρηστών, τόσο πολιτικών όσο και στρατιωτικών, καθώς και προκειμένου να καθίσταται δυνατή η ισότιμη και χωρίς διακρίσεις κατανομή των πόρων μεταξύ όλων των χρηστών.

(12) Η παροχή υπηρεσιών αεροναυτιλίας πρέπει να διασφαλίζει ένα υψηλό και ομοιόμορφο επίπεδο ασφαλείας της εναέριας κυκλοφορίας, η οποία εξαρτάται από τις εν λόγω υπηρεσίες. η παροχή των εν λόγω υπηρεσιών πρέπει να βελτιστοποιηθεί, προκειμένου να διασφαλιστεί η καλύτερη χρήση των ευρωπαϊκών πόρων στον εναέριο χώρο.

(13) Οι τεχνικές και επιχειρησιακές λύσεις πρέπει να διασφαλίσουν και να αυξήσουν το επίπεδο ασφαλείας, τη συνολική μεταφορική ικανότητα του συστήματος, την πλήρη και αποτελεσματική χρήση της διαθέσιμης μεταφορικής ικανότητας.

(14) Ορισμένα αναγκαία μέτρα για την εφαρμογή του ενιαίου ουρανού απαιτούν προσφυγή σε άσκηση από την Επιτροπή των εκτελεστικών αρμοδιοτήτων, που της ανατίθενται κατά περίπτωση, σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999 [5] με σκοπό την αποτελεσματικότητα και την ταχύτητα. επομένως, η υλοποίηση του ενιαίου ουρανού χρειάζεται την καθιέρωση ενός μηχανισμού συνεργασίας με τα κράτη μέλη μέσω της δημιουργίας μιας επιτροπής που θα απαρτίζεται από εκπροσώπους των κρατών μελών, οι οποίοι θα μπορούν να εκφράζουν πολιτικά και στρατιωτικά συμφέροντα και στην οποία θα μπορούν να συμμετέχουν εξωτερικοί εμπειρογνώμονες.

[5] ΕΕ αριθ. L 184, της 17.7.1999. σελ. 23.

(15) Το Συμβούλιο εξουσιοδότησε την Επιτροπή να διαπραγματευτεί την προσχώρηση της Κοινότητας στον Ευρωπαϊκό Οργανισμό για την Ασφάλεια της Αεροναυτιλίας (EUROCONTROL), προσχώρηση που αποτελεί σημαντικό στοιχείο για τη δημιουργία του ενιαίου πανευρωπαϊκού ουρανού.

(16) Υπό την επιφύλαξη της προσχώρησης της Κοινότητας στον EUROCONTROL, η Επιτροπή δύναται να συνάψει κατάλληλες συμφωνίες, προκειμένου να επιτρέψει στον EUROCONTROL να συμβάλει στην προετοιμασία της κοινοτικής νομοθεσίας για την αεροναυτιλία στην Ευρώπη.

(17) Είναι ευχής έργον να επεκταθεί η εφαρμογή του ενιαίου ουρανού σε τρίτες χώρες, είτε στο πλαίσιο της συμμετοχής της Ευρωπαϊκής Κοινότητας στις εργασίες του EUROCONTROL, υπό την επιφύλαξη της προσχώρησης της Ευρωπαϊκής Κοινότητας στον εν λόγω διεθνή οργανισμό, είτε στο πλαίσιο συμφωνιών της Κοινότητας με τρίτες χώρες.

(18) Είναι αναγκαίο να οργανωθεί η παροχή αρωγής στην Κοινότητα για τις δραστηριότητές της όσον αφορά την παρακολούθηση και τον έλεγχο της εφαρμογής των αναγκαίων μέτρων για την υλοποίηση του ενιαίου ουρανού, με αποτελεσματικό και τακτικό τρόπο, χρησιμοποιώντας κυρίως την εμπειρογνωσία των κρατών μελών και του EUROCONTROL.

(19) Οι επιδόσεις του καθολικού συστήματος υπηρεσιών αεροναυτιλίας σε ευρωπαϊκό επίπεδο πρέπει συνεχώς να υποβάλονται σε έλεγχο, προκειμένου να εξακριβώνεται η αποτελεσματικότητα των μέτρων που έχουν θεσπιστεί και να υποδεικνύονται νέα μέτρα.

(20) Υπό την επιφύλαξη του ρόλου των κοινωνικών εταίρων στις καταστάσεις που προβλέπονται από το άρθρο 138 της Συνθήκης, η Επιτροπή μπορεί να ενημερώνει και να συμβουλεύεται τους κοινωνικούς εταίρους επί όλων των μέτρων που έχουν σημαντικές κοινωνικές επιπτώσεις. Εξάλλου, η Επιτροπή μπορεί να συμβουλεύεται την επιτροπή κοινωνικού διαλόγου η οποία συστάθηκε βάσει της απόφασης 1998/500/ΕΚ της Επιτροπής [6].

[6] EE L 225 της 12.8.1998, σελ.27.

(21) Η εκπόνηση των αναγκαίων μέτρων για την εφαρμογή του ενιαίου ουρανού απαιτεί διευρυμένη διαβούλευση με τους ενδιαφερόμενους βιομηχανικούς εταίρους. για το σκοπό αυτό, οι εν λόγω φορείς δύνανται να εκπονούν γνώμες όσον αφορά την εφαρμογή του ενιαίου ουρανού.

(22) Πρέπει να αξιολογούνται οι επιπτώσεις των μέτρων που λαμβάνονται κατ' εφαρμογήν του παρόντος κανονισμού, βάσει των εκθέσεων που υποβάλει η Επιτροπή σε τακτά διαστήματα,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

(Στόχος)

Ο παρών κανονισμός στοχεύει στην δημιουργία, το αργότερο έως τις 31 Δεκεμβρίου του 2004, του ευρωπαϊκού εναέριου χώρου, ο οποίος έχει επινοηθεί και διοικείται ως ενιαίος χώρος, προσφέροντας τις βέλτιστες προϋποθέσεις ασφαλείας και συνολικής αποτελεσματικότητας της εναέριας κυκλοφορίας εντός της Κοινότητας και διασφαλίζοντας ένα επίπεδο μεταφορικής ικανότητας, το οποίο ανταποκρίνεται στις ανάγκες των πολιτικών και στρατιωτικών χρηστών. Ο εν λόγω ενιαίος χώρος καλείται εφεξής «ενιαίος ουρανός».

Ο παρών κανονισμός προσδιορίζει τους γενικούς προσανατολισμούς που διέπουν την εφαρμογή του ενιαίου ουρανού και προσδιορίζει τους τομείς παρέμβασης της Κοινότητας και τα μέσα που είναι αναγκαία, όσον αφορά τις δομές, τις διαδικασίες και τους πόρους, για τη δημιουργία του ενιαίου ουρανού, λαμβάνοντας παράλληλα υπόψη την αποστολή του EUROCONTROL που είναι η καθιέρωση ενός πανευρωπαϊκού εναέριου χώρου.

Η εφαρμογή των εν λόγων προσανατολισμών σημαίνει εφαρμογή κοινών κανονιστικών ρυθμίσεων σε θέματα ασφαλείας και επιδόσεων των υπηρεσιών αεροναυτιλίας, με μηχανισμούς που επιτρέπουν την καλύτερη χρήση του εναερίου χώρου σε κοινοτικό επίπεδο και με συμμετοχή όλων των ενδιαφερομένων οικονομικών και κοινωνικών παραγόντων.

Άρθρο 2

(Ορισμοί)

Για τους σκοπούς του παρόντος κανονισμού νοείται (-ούνται) ως:

(α) «υπηρεσίες αεροναυτιλίας»: το σύνολο των υπηρεσιών ελέγχου της εναέριας κυκλοφορίας, συμπεριλαμβανομένων των επιπλέον υπηρεσιών παροχής υποδομών επικοινωνίας, πλοήγησης και επιτήρησης, των μετεωρολογικών υπηρεσιών που προορίζονται για τους χρήστες του εναέριου χώρου, των υπηρεσιών έρευνας και διάσωσης και των υπηρεσιών αεροναυτικών πληροφοριών. Οι εν λόγω υπηρεσίες παρέχονται στους χρήστες του εναερίου χώρου σε κάθε φάση της πτήσης.

(β) «πάροχοι υπηρεσιών αεροναυτιλίας»: οιαδήποτε δημόσια η ιδιωτική οντότητα που είναι επιφορτισμένη με την εφαρμογή και τη διαχείριση των υπηρεσιών αεροναυτιλίας.

(γ) «εναέρια κυκλοφορία»: το σύνολο των κινήσεων των πολιτικών αεροσκαφών και των κρατικών αεροσκαφών, συμπεριλαμβανομένων των στρατιωτικών, τελωνιακών και αστυνομικών αεροσκαφών.

(δ) «χρήστες του εναέριου χώρου»: το σύνολο των πολιτικών αεροσκαφών και κρατικών αεροσκαφών, συμπεριλαμβανομένων των στρατιωτικών, των τελωνιακών και των αστυνομικών αεροσκαφών.

(ε) «EUROCONTROL»: ο ευρωπαϊκός Οργανισμός για την Ασφάλεια της Αεροναυτιλίας, ο οποίος συστάθηκε από τη διεθνή Σύμβαση της 13ης Δεκεμβρίου 1960, η οποία τροποποιήθηκε από το τροποποιητικό πρωτόκολλο της 12ης Φεβρουαρίου 1981 και αναθεωρήθηκε από το πρωτόκολλο της 27ης Ιουνίου 1997.

Άρθρο 3

(Τομείς παρέμβασης της Κοινότητας)

1. Τα αναγκαία μέτρα για την υλοποίηση των στόχων που προβλέπονται στο άρθρο 1 θα θεσπιστούν σύμφωνα με τη Συνθήκη, στους ακόλουθους τομείς, μεριμνώντας για τη διασφάλιση του μέγιστου επιπέδου ασφαλείας για την αεροναυτιλία:

- Οργάνωση και χρήση του εναέριου χώρου, καθώς και σχετικές διαδικασίες.

- Παροχή υπηρεσιών αεροναυτιλίας, συμπεριλαμβανομένων των οικονομικών πτυχών.

- Εξοπλισμός και συστήματα για την αεροναυτιλία, καθώς και σχετικές διαδικασίες.

2. Τα εν λόγω μέτρα συμμορφούνται με τους γενικούς προσανατολισμούς που προσδιορίζονται στα άρθρα 4, 5 και 6 του παρόντος κανονισμού.

3. Τα εν λόγω μέτρα αποσκοπούν να καθορίσουν τους στόχους και ενδεχομένως τα μέσα που επιτρέπουν την υλοποίηση των εν λόγω στόχων για τη διασφάλιση του δημοσίου συμφέροντος.

Άρθρο 4

(Αρχές στον τομέα της οργάνωσης και της χρήσης του εναέριου χώρου)

Τα μέτρα σχετικά με τον εναέριο χώρο τα οποία προβλέπονται στο άρθρο 3 του παρόντος κανονισμού πρέπει να θεσπιστούν με τρόπο ώστε:

- ο εναέριος χώρος πάνω από το έδαφος της Ευρωπαϊκής Κοινότητας να αντιμετωπίζεται ως κοινός πόρος ο οποίος αποτελεί συνεχή χώρο.

- η χρήση του εναέριου χώρου να είναι ευέλικτη, δηλαδή χωρίς διαρκή κατάτμηση και με βελτιστοποίηση της διάρκειας των προσωρινών κατατμήσεων για στρατιωτικούς σκοπούς.

- υπό την επιφύλαξη των απαιτήσεων ασφαλείας, προστασίας του περιβάλλοντος, διαχείρισης της ροής της εναέριας κυκλοφορίας, η πλειονότητα των πτήσεων πραγματοποιείται σε ευθεία γραμμή μεταξύ των σημείων αναχώρησης και άφιξης ή σύμφωνα με το πλέον κοντινό δρομολόγιο στην εν λόγω ευθεία γραμμή.

- ο εναέριος χώρος χωρίζεται σε τομείς ελέγχου της εναέριας κυκλοφορίας ανάλογα, κατά προτεραιότητα, με τις επιχειρησιακές απαιτήσεις.

- ο προγραμματισμός και η διαχείριση της ροής της εναέριας κυκλοφορίας επιτρέπουν μια ελαστική και ευέλικτη εναέρια κυκλοφορία, διασφαλίζοντας την καλύτερη χρήση της διαθέσιμης μεταφορικής ικανότητας.

Άρθρο 5

(Αρχές στον τομέα της παροχής υπηρεσιών αεροναυτιλίας)

Τα μέτρα σχετικά με την παροχή υπηρεσιών αεροναυτιλίας που προβλέπονται στο άρθρο 3 του παρόντος κανονισμού πρέπει να θεσπιστούν με τρόπο ώστε:

- ο ορισμός και ο έλεγχος της εφαρμογής των κανονιστικών ρυθμίσεων που προβλέπονται στο άρθρο 1 του παρόντος κανονισμού να διακρίνονται από την εκμετάλλευση των υπηρεσιών αεροναυτιλίας που υπόκεινται στις εν λόγω ρυθμίσεις.

- οι πάροχοι υπηρεσιών αεροναυτιλίας να προβαίνουν σε επίσημες και τακτικές διαβουλεύσεις με τους χρήστες του εναέριου χώρου, όσον αφορά τους όρους και το κόστος των υπηρεσιών αεροναυτιλίας, προκειμένου να διασφαλίσουν την ενσωμάτωση των αναγκών των εν λόγω χρηστών στον ορισμό των εν λόγω υπηρεσιών.

- οι πάροχοι υπηρεσιών αεροναυτιλίας να διασφαλίζουν την αρμόζουσα διαφάνεια των υπηρεσιών αεροναυτιλίας, υπό μορφή δημοσίευσης των χρηματοοικονομικών λογαριασμών και των ετήσιων εκθέσεων και να υπόκεινται τακτικά σε ανεξάρτητο έλεγχο.

- η εκμετάλλευση των υπηρεσιών αεροναυτιλίας να εναρμονιστεί προκειμένου να διασφαλιστεί η ενοποίηση και η συνοχή των επιχειρήσεων των παρόχων υπηρεσιών αεροναυτιλίας, των χρηστών του εναέριου χώρου και των αερολιμένων.

- να ενισχυθεί η συνεργασία μεταξύ των πολιτικών παρόχων υπηρεσιών αεροναυτιλίας, ειδικότερα διευκολύνοντας τη σύσταση ομίλων που αποτελούνται από δύο ή περισσότερους παρόχους υπηρεσιών.

- να ενθαρρυνθεί η συνεργασία μεταξύ των πολιτικών και στρατιωτικών παρόχων υπηρεσιών αεροναυτιλίας.

- η θέσπιση νέων υπηρεσιών να είναι ταυτόχρονη για όλους τους ενδιαφερόμενους φορείς στα ενδιαφερόμενα κράτη μέλη.

- οι πάροχοι υπηρεσιών αεροναυτιλίας να ανταλλάσουν οιαδήποτε δεδομένα, σχετικά με τη κατάσταση των πτήσεων σε κάθε φάση πτήσης, προκειμένου να διευκολύνουν την αξιοποίηση των υπηρεσιών αεροναυτιλίας. η πρόσβαση στα εν λόγω δεδομένα να είναι ανοικτή σε όλους τους ενδιαφερόμενους φορείς με αμερόληπτο τρόπο, χωρίς να θίγονται οι απαιτήσεις ασφάλειας.

- οι οικονομικές ρυθμίσεις να ευνοούν τη βελτίωση της αποτελεσματικότητας της παροχής υπηρεσιών αεροναυτιλίας και τις παροχές υπηρεσιών που αποδεσμεύουν μεταφορική ικανότητα η οποία ανταποκρίνεται στις ευρωπαϊκές ανάγκες.

- να αναπτυχθούν μηχανισμοί προώθησης των επιδόσεων, προκειμένου να ενισχυθούν οι νέες επενδύσεις στον εν λόγω τομέα και να ανταμειφθεί η παροχή, στον απαιτούμενο χρόνο, των υψηλής ποιότητας υπηρεσιών που ικανοποιούν τη ζήτηση εκ μέρους των χρηστών του εναέριου χώρου.

Άρθρο 6

(Αρχές στον τομέα του εξοπλισμού και των συστημάτων αεροναυτιλίας)

Τα μέτρα σχετικά με τον εξοπλισμό και τα συστήματα αεροναυτιλίας που προβλέπονται στο άρθρο 3 του παρόντος κανονισμού πρέπει να θεσπιστούν με τρόπο ώστε:

- οι τεχνικές και επιχειρησιακές λύσεις να επιτρέπουν τον ενοποιημένο προγραμματισμό και λειτουργία του ευρωπαϊκού συστήματος, συμπεριλαμβανομένης της διαλειτουργικότητας.

- η εφαρμογή του ενιαίου ουρανού να ευνοεί την εισαγωγή νέων τεχνικών και επιχειρησιακών λύσεων για την αεροναυτιλία.

- η ανάπτυξη και η επικύρωση των τεχνικών και επιχειρησιακών λύσεων να ανταποκρίνεται στις κοινές ανάγκες των χρηστών του εναέριου χώρου και να λαμβάνονται υπόψη οι αιτήσεις των εν λόγω χρηστών όσον αφορά την επιλογή των αεροδιαδρόμων και των χαρακτηριστικών των πτήσεων.

Άρθρο 7

(Η Επιτροπή Ενιαίου Ουρανού)

1. Τα μέτρα που έχουν ληφθεί κατ' εφαρμογήν του παρόντος κανονισμού περιλαμβάνουν ενδεχομένως εκχώρηση της άσκησης των εκτελεστικών αρμοδιοτήτων, κατ' εφαρμογήν του άρθρου 202 της Συνθήκης και της απόφασης 1999/468/ΕΚ του Συμβουλίου [7] και ειδικότερα των άρθρων της 3, 5 και 6. Για το σκοπό αυτό, η Επιτροπή συνεπικουρείται από μια επιτροπή που ονομάζεται «Επιτροπή Ενιαίου Ουρανού», η οποία απαρτίζεται από εκπροσώπους των κρατών μελών και της οποίας προεδρεύει εκπρόσωπος της Επιτροπής. Η Επιτροπή εξασφαλίζει τη γραμματεία.

[7] EE L 184, της 17.7.1999, σελ. 23.

2. Τα κράτη μέλη διορίζουν έκαστο δύο εκπροσώπους και δύο αναπληρωτές.

3. Τα τρίτα κράτη τα οποία έχουν συνάψει αεροπορικές συμφωνίες με την Κοινότητα, συμμετέχουν στις εργασίες της επιτροπής σύμφωνα με τους όρους που προσδιορίζονται στις εν λόγω συμφωνίες.

4. Η επιτροπή θεσπίζει τον εσωτερικό της κανονισμό.

Άρθρο 8

(Σχέσεις με τρίτες χώρες)

Κατά την εκπόνηση των μέτρων που θεσπίζονται για την εφαρμογή του παρόντος κανονισμού, η Επιτροπή θα μεριμνήσει ούτως ώστε να διασφαλίσει τη δυνατότητα επέκτασης του ενιαίου ουρανού σε κράτη μη μέλη της Ευρωπαϊκής Ένωσης, είτε στο πλαίσιο διμερών συμφωνιών που συνάπτονται με τρίτες χώρες, είτε στο πλαίσιο του διεθνούς οργανισμού EUROCONTROL.

Άρθρο 9

(Παρακολούθηση και έλεγχος)

1. Τα μέτρα που εγκρίνονται στο πλαίσιο του άρθρου 3 του παρόντος κανονισμού ορίζουν τους κατάλληλους μηχανισμούς, προκειμένου να βοηθηθεί η Επιτροπή να ανταποκριθεί στις ευθύνες της όσον αφορά την παρακολούθηση και τον έλεγχο της εφαρμογής των κοινοτικών κανόνων που θεσπίζονται στους τομείς οι οποίοι καλύπτονται από το άρθρο 3 παράγραφος 1, συμπεριλαμβανομένης της καθιέρωσης πολιτικής και στρατιωτικής τεχνικής εμπειρογνωσίας.

2. Οι μέθοδοι παρακολούθησης και ελέγχου στηρίζονται στην υποβολή από τους παρόχους υπηρεσιών αεροναυτιλίας τακτικών εκθέσεων σχετικά με την εφαρμογή των εγκριθέντων μέτρων.

Άρθρο 10

(Αξιολόγηση των επιδόσεων)

Η Επιτροπή μεριμνά για την εξέταση και σύγκριση των επιδόσεων της αεροναυτιλίας, κυρίως μέσω της Επιτροπής Αξιολόγησης Επιδόσεων του EUROCONTROL.

Άρθρο 11

( Αξιολόγηση των επιπτώσεων)

Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, ανά πενταετία μετά από την έναρξη ισχύος του παρόντος κανονισμού και για πρώτη φορά πριν από την 1η Ιουλίου του 2005, έκθεση αξιολόγησης για την εφαρμογή του ενιαίου ουρανού. Κατά την εκπόνηση της εν λόγω έκθεσης, η Επιτροπή δύναται να ζητήσει τη γνώμη της επιτροπής που αναφέρεται στο άρθρο 7. Η εν λόγω έκθεση περιλαμβάνει αξιολόγηση των αποτελεσμάτων που έχουν επιτευχθεί ως αποτέλεσμα των μέτρων που ελήφθησαν κατ' εφαρμογήν του παρόντος κανονισμού, στους διάφορους τομείς παρέμβασης, σχετικά με τους αρχικούς στόχους και τις μελλοντικές ανάγκες.

Άρθρο 12

(Διασφάλιση)

Ο παρών κανονισμός δεν παρεμποδίζει την θέσπιση ή εφαρμογή από τα κράτη μέλη μέτρων που δικαιολογούνται λόγω σοβαρών εσωτερικών ταραχών που έχουν επιπτώσεις στη δημόσια τάξη, σε περίπτωση πολέμου ή σοβαρής διεθνούς έντασης που αποτελεί απειλή πολέμου, ή για να τηρηθούν οι δεσμεύσεις που έχουν αναλάβει προκειμένου να διατηρηθεί η ειρήνη και η διεθνής ασφάλεια.

Άρθρο 13

Ο παρών κανονισμός αρχίζει να ισχύει την [...] ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Η Πρόεδρος Ο Πρόεδρος

[...] [...]

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας (-είς) πολιτικής: Αερομεταφορές (Διαχείριση της εναέριας κυκλοφορίας)

Δραστηριότητα (-τες):

ΟΝΟΜΑΣΙΑ ΤΗΣ ΔΡΑΣΗΣ: Πρόταση κανονισμού του Ευρωπαϊκού Κοινοβουλίου και του Συμβουλίου για τη δημιουργία του ενιαίου ευρωπαϊκού ουρανού.

1. ΓΡΑΜΜΗ (-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ

Υπό τον τίτλο B2-7 « ΜΕΤΑΦΟΡΕΣ » οι γραμμές του προϋπολογισμού:

B2-704 A «Μέτρα προετοιμασίας, αξιολόγησης και προώθησης μιας πολιτικής για διαρκή κινητικότητα - Δαπάνες για τη διοικητική διαχείριση» για τις δαπάνες στήριξης, και

B2-704 B « «Μέτρα προετοιμασίας, αξιολόγησης και προώθησης μιας πολιτικής για διαρκή κινητικότητα» για τις δημοσιονομικές παρεμβάσεις.

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1 Συνολικό κονδύλιο της δράσης (Μέρος B): 9.82 εκατομ. EUR σε ΠΑΥ (περίοδος 2002-2006)

2.2 Περίοδος υλοποίησης:

Η δράση θα έχει απεριόριστη διάρκεια. Οι δομές, οι διαδικασίες και οι πόροι που έχουν θεσπιστεί για τη δημιουργία του ενιαίου ουρανού θα εφαρμοστούν σε όλους τους τομείς παρέμβασης που καλύπτονται από την παρούσα δράση για απεριόριστη περίοδο.

Η περίοδος αναφοράς που λαμβάνεται υπόψη για τον καθορισμό του συνολικού κόστους της δράσης στο παρόν δελτίο καλύπτει πέντε έτη, από το 2002 έως το 2006.

2.3 Συνολική πολυετής εκτίμηση των δαπανών:

α) Χρονοδιάγραμμα των πιστώσεων αναλήψεων υποχρεώσεων/των πιστώσεων πληρωμών (δημοσιονομική παρέμβαση) (πρβλ. σημείο 6.1.1)

εκατομ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

β) Τεχνική και Διοικητική Συνδρομή (TΔΣ) και Δαπάνες Στήριξης (ΔΣ) (πρβλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

γ) Συνολικές δημοσιονομικές επιπτώσεις των ανθρωπίνων πόρων και των άλλων δαπανών διοικητικής λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4 Συμβατότητα με τον δημοσιονομικό προγραμματισμό και τις δημοσιονομικές προοπτικές

|X| Πρόταση συμβατή με τον ισχύοντα δημοσιονομικό προγραμματισμό

| | Η πρόταση αυτή απαιτεί επαναπρογραμματισμό του αντίστοιχου τομέα των δημοσιονομικών προοπτικών,

| | συμπεριλαμβανομένης, εφόσον συντρέχει περίπτωση, προσφυγής στις διατάξεις της Διοργανικής Συμφωνίας.

2.5 Δημοσιονομικές επιπτώσεις επί των εσόδων

|X| Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

| | Δημοσιονομική επίπτωση - Η επίδραση επί των εσόδων έχει ως εξής:

- Σημείωση: Όλες οι διευκρινίσεις και παρατηρήσεις ποθ αφορούν τον τρόπο υπολογισμού της επίδρασης επί των εσόδων πρέπει να περιλαμβάνονται σε χωριστό φύλλο, επισυναπτόμενο στο παρόν δημοσιονομικό δελτίο...

εκατομ. EUR (μέχρι πρώτου δεκαδικού)

>ΘΕΣΗ ΠIΝΑΚΑ>

(Να περιγραφεί κάθε εμπλεκόμενη γραμμή του προϋπολογισμού, με προσθήκη του ενδεδειγμένου αριθμού γραμμών στον πίνακα, εφόσον η δράση επιδρά σε πλείονες γραμμές του προϋπολογισμού)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Συνθήκη της Ευρωπαϊκής Κοινότητας: άρθρο 80, παράγραφος 2.

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1 Αναγκαιότητα κοινοτικής παρέμβασης

Η βελτίωση της τακτικότητας και της ασφάλειας της εναέριας κυκλοφορίας, καθώς και η μείωση των καθυστερήσεων στις αερομεταφορές απαιτούν ένα κοινοτικό πρόγραμμα δράσης το οποίο πρέπει να οδηγήσει, το αργότερο έως τις 31 Δεκεμβρίου 2004, στην υλοποίηση του ενιαίου ευρωπαϊκού ουρανού, ο οποίος έχει επινοηθεί και διοικείται ως ενιαίος και ενοποιημένος χώρος.

Η εφαρμογή του ενιαίου ουρανού βασίζεται στη μεταρρύθμιση των διαφόρων συνιστωσών του τομέα της αεροναυτιλίας που σήμερα είναι ο κύριος υπεύθυνος για την αναποτελεσματικότητα του συστήματος των αερομεταφορών.

Η δρομολόγηση των διαφόρων μέτρων που είναι αναγκαία για την εφαρμογή του ενιαίου ουρανού απαιτεί να καθοριστούν προηγουμένως τα γενικά κριτήρια της μεταρρύθμισης, ως προς τους τομείς παρέμβασης, τους γενικούς προσανατολισμούς, τους τρόπους εφαρμογής των δομών και των διαδικασιών λήψης αποφάσεων, τα οποία αποτελούν αντικείμενο της παρούσας δράσης.

5.1.1 Επιδιωκόμενοι στόχοι

Στόχος της δράσης είναι να καθοριστούν οι προσανατολισμοί και οι όροι της διαδικασίας για την εκπόνηση και θέσπιση νομοθετικών μέτρων στον τομέα της αεροναυτιλίας, ο έλεγχος της εφαρμογής των εν λόγω μέτρων, η εκ των υστέρων αξιολόγηση της αποτελεσματικότητας των μέτρων.

Τα προτεινόμενα μέτρα στο πλαίσιο της εν λόγω διαδικασίας θα βελτιώσουν την τακτικότητα και την ασφάλεια της εναέριας κυκλοφορίας στον κοινοτικό και ευρωπαϊκό εναέριο χώρο και επομένως θα διευκολύνουν την κινητικότητα όλων των Ευρωπαίων πολιτών που ταξιδεύουν αεροπορικώς την Ευρώπη.

5.1.2 Μέτρα σχετικά με την εκ των προτέρων (ex ante) αξιολόγηση

Στη συνέχεια της ανακοίνωσης επί του εν λόγω θέματος [8], η Επιτροπή συνέστησε, με την υποστήριξη του Συμβουλίου, μια ομάδα εργασίας η οποία αποτελείται από τις πολιτικές και στρατιωτικές αρχές που είναι επιφορτισμένες με τον έλεγχο της εναέριας κυκλοφορίας στα κράτη μέλη. Η παρούσα δράση βασίζεται στα συμπεράσματα των εργασιών της εν λόγω ομάδας: της Ομάδας Υψηλού Επιπέδου για τη δημιουργία του ενιαίου ευρωπαϊκού ουρανού [9].

[8] Ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο για τη δημιουργία του ενιαίου ευρωπαϊκού ουρανού, COM(1999)614.

[9] Ενιαίος ευρωπαϊκός ουρανός - Έκθεση της Ομάδας Υψηλού Επιπέδου - Οκτώβριος 2000.

Τα εν λόγω συμπεράσματα επιβεβαιώνουν τη ανάγκη νομοθετικής δράσης στον τομέα, με σκοπό να καθιερωθεί ένα νομοθετικό πλαίσιο σε κοινοτικό επίπεδο, το οποίο θα στοχεύει τις κύριες συνιστώσες του συστήματος διαχείρισης της εναέριας κυκλοφορίας: την οργάνωση και τη χρήση του εναέριου χώρου, την παροχή υπηρεσιών αεροναυτιλίας και τον εξοπλισμό και τα συστήματα για την αεροναυτιλία.

5.1.3 Μέτρα μετά την εκ των υστέρων (ex post) αξιολόγηση

Δεν ισχύουν.

5.2 Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασης

Η εφαρμογή του ενιαίου ευρωπαϊκού ουρανού θα καλύψει τις σημερινές ελλείψεις στον τομέα της αεροναυτιλίας, επιφέροντας αύξηση της ασφάλειας, της μεταφορικής ικανότητας, της οικονομικής αποδοτικότητας των υποδομών και των υπηρεσιών διαχείρισης της εναέριας κυκλοφορίας, επομένως μείωση των παραγόντων που διαταράσσουν την εναέρια κυκλοφορία, όπως οι καθυστερήσεις πτήσεων και άλλες ελλείψεις (μη βέλτιστα αεροπορικά δρομολόγια).

Το Ευρωπαϊκό Συμβούλιο της Φέιρα κάλεσε την Επιτροπή να συνεχίσει τις εργασίες της για τη δημιουργία του ενιαίου ευρωπαϊκού χώρου, του ενιαίου ουρανού, καθώς και να υποβάλει κατάλληλες προτάσεις, πρώτη φάση των οποίων αποτελεί η παρούσα δράση.

H θέσπιση κοινής νομοθεσίας δικαιολογείται από τη διακρατική φύση των προς επίλυση προβλημάτων και, κατά συνέπεια, των μέτρων που πρέπει να θεσπιστούν προκειμένου να αντιμετωπιστούν οι ελλείψεις στον τομέα της αεροναυτιλίας. Η αποτελεσματικότητα και η επιτυχία των εν λόγω μέτρων εξαρτάται από την καθιέρωση μιας ρυθμιστικής αρχής, σε κεντρικό επίπεδο, με βάση τα κοινοτικά μέσα.

Όσον αφορά τη χρήση του εναέριου χώρου, η ενοποιημένη σύλληψη και διαχείρισή του θα επιτρέψει να συμβιβαστούν τα πολιτικά και τα στρατιωτικά συμφέροντα σε ευρωπαϊκό επίπεδο και να αποδεσμευτεί η εν δυνάμει μεταφορική ικανότητα του εναέριου χώρου που θα προκύψει από τον εναρμονισμένο προγραμματισμό και σχεδιασμό των αεροδιαδρόμων και των τομέων ελέγχου σε ευρωπαϊκό επίπεδο. Προκειμένου να υποστηριχτεί η εκπόνηση κανόνων, κατ' έτος θα διεξάγεται μελέτη με στόχο τα νομοθετικά θέματα στον εν λόγω τομέα.

Η μεταρρύθμιση της παροχής υπηρεσιών αεροναυτιλίας θα επιτρέψει τη βελτίωση της ασφάλειας και της οικονομικής αποδοτικότητας του εν λόγω τομέα, προς όφελος των χρηστών του εναέριου χώρου, τηρώντας τις υποχρεώσεις που συνδέονται με το δημόσιο συμφέρον. Για την υποστήριξη της εκπόνησης των κανόνων, κατ' έτος θα διεξάγεται μελέτη με στόχο τα νομοθετικά θέματα στον εν λόγω τομέα.

Η ανάπτυξη και η εγκατάσταση του εξοπλισμού και των συστημάτων για την αεροναυτιλία που επινοούνται σε ευρωπαϊκό επίπεδο θα παράσχουν στους παρόχους υπηρεσιών τα μέσα, προκειμένου να διασφαλίσουν το επίπεδο ασφάλειας και μεταφορικής ικανότητας του εναέριου χώρου που απαιτείται λόγω της αύξησης της εναέριας κυκλοφορίας κατά τα προσεχή έτη. Η διαθεσιμότητα μιας διαδικασίας σύλληψης, ανάπτυξης, επικύρωσης του εξοπλισμού και των συστημάτων για την αεροναυτιλία θα επιτρέψει επίσης την ενίσχυση της θέσης των παραγωγών του εν λόγω εξοπλισμού και των εν λόγω συστημάτων στην ευρωπαϊκή και παγκόσμια αγορά. Προκειμένου να υποστηριχτεί η εκπόνηση κανόνων, κατ' έτος θα διεξάγεται μελέτη με στόχο τα νομοθετικά θέματα στον εν λόγω τομέα.

Η εφαρμογή του ενιαίου ουρανού θα επιφέρει επομένως ουσιαστική στήριξη στις κοινοτικές πολιτικές στον τομέα των αερομεταφορών και γενικότερα των μεταφορών.

5.3 Λεπτομέρειες υλοποίησης

Οι στόχοι της δράσης θα επιδιωχθούν με τους ακόλουθους τρόπους:

- Μελέτες για τη στήριξη της εκπόνησης των κοινοτικών κανόνων.

- Συμβολή στις εργασίες των κοινωνικών και βιομηχανικών εταίρων (συνεδριάσεις εμπειρογνωμόνων).

- Εργασίες εντός της Επιτροπής Ενιαίου Ουρανού (άρθρο 7 του κανονισμού).

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1 Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

6.1.1 Δημοσιονομική παρέμβαση

εκατομ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος Β (για ολόκληρη την περίοδο προγραμματισμού) [10]

[10] Για περισσότερες πληροφορίες βλέπε το χωριστό έγγραφο προσανατολισμού.

ΠΑΥ σε εκατομ. EUR (μέχρι τρίτου δεκαδικού)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2 Συνολικές δημοσιονομικές επιπτώσεις των ανθρωπίνων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3 Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

(*) Κατά παρέκκλιση των πρότυπων διαδικαστικών κανόνων, η επιστροφή δαπανών επεκτείνεται κατ' εξαίρεση σε δύο πρόσωπα ανά κράτος, προκειμένου να δοθεί η δυνατότητα στις αντιπροσωπείες να συμμετάσχουν με πολιτικούς και στρατιωτικούς εκπροσώπους.

Τα ποσά αντιστοιχούν σε συνολικές δαπάνες για 12 μήνες.

(1) Να προσδιοριστεί το είδος κάθε επιτροπής, καθώς και η ομάδα στην οποία ανήκει.

I. Ετήσιο σύνολο (7.2 + 7.3)

II. Διάρκεια της δράσης

III. Συνολικό κόστος της δράσης (I x II) // 706.500EUR

10 Έτη

7.065.000EUR

(Κατά την εκτίμηση των ανθρώπινων και διοικητικών πόρων που απαιτούνται για τη δράση, οι ΓΔ/υπηρεσίες πρέπει να λαμβάνουν υπόψη τους τις αποφάσεις που εκδίδει η Επιτροπή κατά τη συζήτηση των γενικών κατευθύνσεων και την έγκριση του Προσχεδίου Προϋπολογισμού (ΠΣΠ). Αυτό σημαίνει ότι οι ΓΔ θα πρέπει να δηλώνουν ότι οι ανθρώπινοι πόροι είναι δυνατόν να καλυφθούν στο πλαίσιο της ενδεικτικής προκαταρκτικής κατανομής που προβλέπεται κατά την έγκριση του ΠΣΠ.

Σε εξαιρετικές περιπτώσεις, όπου οι σχεδιαζόμενες δράσεις δεν ήταν δυνατόν να προβλεφθούν κατά τη σύνταξη του ΠΣΠ, η Επιτροπή θα πρέπει να επιλαμβάνεται για να κρίνει κατά πόσο και πώς (μέσω τροποποίησης της ενδεικτικής προκαταρκτικής κατανομής, συγκεκριμένης για την περίπτωση αναδιάταξης των πόρων, Διορθωτικού και Συμπληρωματικού Προϋπολογισμού ή Διορθωτικής Επιστολής του προϋπολογισμού) η υλοποίηση της προτεινόμενης δράσης μπορεί να γίνει αποδεκτή.

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1 Επακόλουθα μέτρα

Στο άρθρο 9 προβλέπονται μέτρα, σύμφωνα με τα οποία απαιτείται να καθιερωθούν κατάλληλοι μηχανισμοί για να διασφαλιστεί ο έλεγχος της υλοποίησης του ενιαίου ουρανού, με βάση τις τακτικές εκθέσεις που συντάσσονται από τους εμπειρογνώμονες, υπό την διεύθυνση της Επιτροπής, σε στενό συντονισμό με τα κράτη μέλη.

Όσον αφορά τον έλεγχο των επιπτώσεων των μέτρων για την εφαρμογή του ενιαίου ουρανού, το άρθρο 10 προβλέπει ότι το εν λόγω καθήκον αναλαμβάνεται από έναν ανεξάρτητο φορέα, κατά το πρότυπο της Επιτροπής Αξιολόγησης Επιδόσεων του EUROCONTROL.

Η διαδικασία αξιολόγησης και τα πορίσματά της θα παράσχουν αποδεικτικά στοιχεία και συστάσεις, προκειμένου να επανεξεταστούν τα μέτρα που έχουν εγκριθεί. Τα πορίσματα της αξιολόγησης τίθενται στη διάθεση όλων των οικονομικών συντελεστών και του κοινού.

8.2 Λεπτομέρειες πραγματοποίησης και περιοδικότητα της προβλεπόμενης αξιολόγησης

Η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο το αργότερο έως τα μέσα του 2005 την έκθεση αξιολόγησης για την εφαρμογή της εν λόγω δράσης. Η εν λόγω έκθεση θα διαπιστώνει εάν οι στόχοι της δράσης έχουν επιτευχθεί. Θα περιλαμβάνει επίσης αξιολόγηση της πτυχής κόστος-αποτελεσματικότητα, καθώς και αξιολόγηση της επίτευξης των στόχων με βάση τους δείκτες επιδόσεων. Η εν λόγω έκθεση θα επιτρέψει να εξακριβωθεί εάν η κοινοτική δράση ανταποκρίνεται στις σημερινές και τις μελλοντικές ανάγκες.

9. MEΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Όσον αφορά την παροχή τεχνικής εμπειρογνωσίας, στη σύμβαση πλαίσιο που έχει συνάψει η Επιτροπή με τον EUROCONTROL περιλαμβάνονται διατάξεις για ενδεχόμενη εξέταση και λογιστικό έλεγχο.

Η εξακρίβωση των επιχορηγήσεων ή η παραλαβή των παρεχόμενων υπηρεσιών και των προπαρασκευαστικών μελετών, των μελετών σκοπιμότητας ή των μελετών αξιολόγησης που έχουν ανατεθεί, πραγματοποιείται από τις υπηρεσίες της Επιτροπής προ πληρωμής, λαμβάνοντας υπόψη τις συμβατικές υποχρεώσεις και τις αρχές της οικονομίας και της ορθής δημοσιονομικής ή συνολικής διαχείρισης.

Οι διατάξεις για την καταπολέμηση της απάτης (έλεγχος, υποβολή εκθέσεων, κλπ...) περιλαμβάνονται σε όλες τις συμφωνίες που έχουν συναφθεί μεταξύ της Επιτροπής και των δικαιούχων πληρωμής.